Document ID: /roh_data/filtered/fineweb-2-filterrobots_roh.jsonl.gz/57152

Tge è il lavuratori FAR MEDIAS?
Il lavuratori sa drizza a persunas ch'han gust da far dumondas, da retschertgar, rapportar, moderar ed experimentar
Datas : 2 giadas l'onn, mintgamai ina sonda da las 8.30 fin 17.30
Il proxim lavuratori FAR MEDIAS ha lieu ils 14 da november 2020
Lieu ed autras infurmaziuns
En chasa RTR, Via da Masans 2, Cuira
Minimum 4 / maximum 8 participantas e participants
Il lavuratori FAR MEDIAS è gratuit
Tge spetgain nus?
Absolventas ed absolvents da la maturitad gimnasiala u d'in emprendissadi che s'interessan per in praticum u stage (scolaziun accumpagnada superiura da schurnalissem a la MAZ).
Per questas persunas vala il lavuratori sco emprim pass per sa recumandar sco futura praticanta u proxim stagiaire.
Interessentas ed interessents cun ina scolaziun solida ed experientscha da lavur che tschertgan ina nova sfida professiunala u ina plazza sco redactura u moderatur.
Per questas persunas porscha il lavuratori in'invista en la lavur dal mintgadi schurnalistic e furnescha bleras infurmaziuns per in'eventuala decisiun da midar professiun.
Esser pli vegl che 18 onns
Annunzia giavischada fin il pli tard duas emnas avant il termin dal lavuratori
Tge offrin nus?
Il cuntegn dal lavuratori è :
Curt input teoretic "Tge è schurnalissem?"
Lavur individuala : producir ina contribuziun / novitad da radio
Lavur en gruppa : producir ina contribuziun / film per multimedia
Discurs persunal (intervista) ed elavurar questiunari
Infurmaziuns sur da las offertas e pussaivladads da lavur che RTR porscha
Gentar cuminaivel
Ina schanza unica per fitgar pè en il mund da lavur dal schurnalissem